নিহত জামাল উদ্দিন (৩২) সাভারের কালিয়াকৈর এলাকার বাদশা মিয়ার ছেলে। সে একটি হত্যা মামলার প্রধান আসামী।    আশুলিয়া থানার উপ-পরিদর্শক (এসআই) ইলিয়াছুর রহমান জানান, গভীর রাত আনুমানিত আড়াইটার দিকে সাভারের আউখপাড়া এলাকার কনকর্ড হাউজিং-এর ভিতর থেকে লাশটি উদ্ধার করা হয়েছে। তার বাম পা ও কান কেটে দ্বি-খন্ডিত করা হয়েছে। প্রচন্ড রক্তক্ষরনে তার মৃত্যু হয়েছে বলে তিনি ধারনা করছেন।    তিনি আরও জানান, ময়নাতদন্তের  জন্যে সকালে লাশটি ঢাকা মেডিকেল কলেজ হাসপাতাল মর্গে প্রেরণ করা হয়েছে। নিহত জামাল উদ্দিন তার শ্যালক পোশাক শ্রমিক মোঃ ইব্রাহিম (১৩) হত্যা মামলার প্রধান আসামী। এবং তার পরিবারের সদস্যরাও ওই মামলার আসামী। তাই গ্রেফতারের ভয়ে কেউ থানায় লাশের খোজ নিতে এমনকি মামলা করতে আসেনি বলে তিনি জানান।    উল্লেখ্য, জামাল উদ্দিন গত বুধবার রাতে শ্যালক ইব্রাহিমকে বাড়ির পার্শে আকরান বাজারে গিয়ে চা খাওয়ার কথা বলে ডেকে নিয়ে যায়। পরদিন বৃহস্পতিবার ভোর ৬ টার দিকে পুলিশ বিরুলিয়া ইউনিয়ন পরিষদের পিছনে শশা খেতের ভিতরে জবাই ও  ছুরিকাঘাত করা ইব্রাহিমের লাশ উদ্ধার করে।    ওই ঘটনায় ইব্রাহিমের পিতা পরশ আলী বাদী হয়ে সাভার মডেল থানায় জামাল উদ্দিনসহ কামাল, জসিম, বাদশা ও অজ্ঞাতনামা ৫/৬ জনকে আসামী করে একটি অভিযোগ দায়ের করে।